ฆ่า2เทคโนฯปทุม มือปืนประกบยิง
ขณะซ้อนจยย. จะไปวิทยาลัย พุ่งปมขัดแย้ง อริต่างสถาบัน,คนร้ายดักยิงเด็กช่างเทคโนปทุมฯดับ 2 ก่อนลงมือก่อเหตุวนรถดูหน้าหมู่บ้านจนมั่นใจ สบโอกาสระหว่างผู้ตายและเพื่อนขี่ จยย.ไปเรียน เร่งเครื่องแซงปาดหน้าชักปืนกระหน่ำยิงไม่ยั้ง หลบหนีไร้วี่แวว ผบช.ภ.1เรียกประชุมเครียดตามลากคอคนร้ายมุ่งปมขัดแย้งระหว่างอริต่างสถาบัน,เหตุการณ์สองคนร้ายประกบยิงเด็กช่างเทคโนปทุมฯดับอนาถ 2 ศพ รายนี้ เปิดเผยขึ้นเมื่อเวลา 09.10 น. วันที่ 15 ม.ค. ร.ต.ท.ศุภชัย ศรีสุระ พงส.สภ.ประตูน้ำจุฬาลงกรณ์ จ.ปทุมธานี รับแจ้งมีเหตุนักเรียนอาชีวะถูกยิงได้รับบาดเจ็บ 2 คน เหตุเกิดที่ข้างโรงสีไทยเฮง ซอยรังสิต-นครนายก 30 ต.ประชา-ธิปัตย์ อ.ธัญบุรี ไปตรวจสอบพร้อมชุดสืบสวนสอบสวน เจ้าหน้าที่กู้ชีพ รพ.ประชาธิปัตย์,ที่เกิดเหตุพบนายเกียรติศักดิ์ นาคพันธ์ อายุ 16 ปี นักเรียนวิทยาลัยเทคโนโลยีปทุมธานี สาขาช่างไฟฟ้า ชั้นปีที่ 1 ถูกยิงเข้าที่หน้าอก 2 นัด สะโพก 1 นัด ต้นขาขวา 1 นัด พลเมืองดีช่วยกันนำส่ง รพ.ปทุมเวช ส่วนนายฐาปณพงษ์ เขียวชอุ่ม อายุ 17 ปี นักเรียนโรงเรียนเดียวกัน สาขาช่างยนต์ ชั้นปีที่ 1 ถูกยิงเข้าที่กลางหลัง 1 นัด เจ้าหน้าที่นำส่ง รพ.ประชาธิปัตย์ แต่ทั้งสองเสียชีวิตในเวลาต่อมา นอกจากนี้ยังพบรถจักรยานยนต์ฮอนด้าเวฟ 100 i สีแดงขาว ทะเบียน ฬฬบ 797 กทม.ของผู้ตายล้มคว่ำอยู่ข้างถนน,จากการสอบสวนนายภูมิพัฒ ฤกษ์เจริญ อายุ 18 ปี เพื่อนนักเรียนโรงเรียนเดียวกัน ทราบว่า ระหว่างที่พวกตนเดินทางออกมาจากหมู่บ้านฟ้าครามเพื่อไปโรงเรียนตามปกติ โดยขับขี่รถจักรยานยนต์ซ้อนท้ายมาด้วยกัน 2 คัน คันละ 2 คน ตนเห็นผิดสังเกตว่ามีรถ จยย.ยี่ห้อฮอนด้า รุ่นซูเมอร์เอ็กซ์ สีส้ม ไม่ติดแผ่นป้ายทะเบียน โดยมีชายขับขี่ซ้อนท้ายมาด้วยกันสองคน แต่งกายด้วยเสื้อแจ็กเกตแขนยาวสีดำกางเกงยีนส์ขายาว และสวมหมวกกันน็อกสีดำแบบเต็มใบปิดบังใบหน้า ขี่วนเวียนอยู่หน้าหมู่บ้านหลายรอบ แต่ก็ไม่คิดว่าจะมาดักทำร้ายพวกตน จนเมื่อตนและพวกขับขี่รถออกมาจากหมู่บ้าน รถคันดังกล่าวได้ตามหลังมา พอมาถึงที่เกิดเหตุรถคนร้ายได้ขับแซงขึ้นไปข้างหน้า ก่อนคนซ้อนท้ายจะชักอาวุธปืนออกมากระหน่ำยิงใส่เพื่อนตน 5-6 นัด จนล้มลงข้างทาง เร่งเครื่องหลบหนีไปตามถนนรังสิต-นครนายก อย่างรวดเร็ว,พล.ต.ท.อำนวย นิ่มมะโน ผบช.ภ.1 เดินทางไปตรวจสอบที่เกิดเหตุ และประชุมร่วมกับ พล.ต.ต.มนตรี ยิ้มแย้ม ผบก.ภ.จ.ปทุมธานี, พ.ต.อ.อำนาจ จันทร์เจริญ รอง ผบก.งานสืบสวนฯ เพื่อคลี่คลายคดี ซึ่งได้สั่งกระจายกำลังตรวจสอบภาพจากกล้องวงจรปิด และสอบพยานหลักฐานในที่เกิดเหตุ เพื่อหาเบาะแสตามล่าตัวคนร้ายมาดำเนินคดีโดยเร็ว ผบช.ภ.1 กล่าวว่า เบื้องต้นสาเหตุคาดว่าเป็นเรื่องความขัดแย้งของอริต่างสถาบัน ก่อนหน้านี้ผู้ตายทั้งสองเคยถูกกลุ่มอริบุกยิงกราดใส่ที่บ้านมาแล้ว 1 ครั้ง อย่างไรก็ตามปัญหาที่เกิดขึ้นถือเป็นเรื่องสำคัญระหว่างสถาบันอาชีวศึกษาในพื้นที่ จ.ปทุมธานี ซึ่งจะเรียกผู้บริหารของสถาบันอาชีวะทั้งหมดมาร่วมวางแผนแก้ไขปัญหานักเรียนนักศึกษายกพวกตีกันจนถึงขั้นใช้อาวุธปืนทำร้ายกัน เพื่อลดความสูญเสียและป้องกันเหตุร้ายที่จะเกิดกับชีวิตและทรัพย์สินของคนอื่นที่ไม่เกี่ยวข้องด้วย
คนร้ายดักยิงเด็กช่างเทคโนปทุมฯดับ 2 ก่อนลงมือก่อเหตุวนรถดูหน้าหมู่บ้านจนมั่นใจ สบโอกาสระหว่างผู้ตายและเพื่อนขี่ จยย.ไปเรียน เร่งเครื่องแซงปาดหน้าชักปืนกระหน่ำยิงไม่ยั้ง 
ข่าวหน้า1,ประกบยิง,ยิงนักเรียน,ยิงเด็กช่างเทคโนปทุมฯ,ปทุมธานี,เกียรติศักดิ์ นาคพันธ์,ฐาปณพงษ์ เขียวชอุ่ม,คู่อริต่างสถาบัน